Diari Oficial de la Generalitat Valenciana


Sumari del DOGV 3627, del 17-11-1999 (1999/9629)

DECRET 213/1999, de 9 de novembre, del Govern Valencià, pel qual s'autoritza l'ampliació d'ensenyaments en la Universitat Politècnica de València.
--------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/09/213/dof/vci/html**

### Dades del document

Número de DOGV
:   3627

Data del DOGV
:   17-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9629


Data del document
:   09-11-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * centre d'ensenyament
    * legislació
    * universitat
    * títol d'estudis

DECRET 213/1999, de 9 de novembre, del Govern Valencià, pel qual s'autoritza l'ampliació d'ensenyaments en la Universitat Politècnica de València. [1999/X9629]
  
La Universitat Politècnica de València sol·licità l'autorització per a la implantació dels ensenyaments universitaris conduents a l'obtenció dels títols oficials d'enginyer tècnic agrícola en Mecanització i Construccions Rurals, d'enginyer de Monts, i d'enginyer de Materials, per a la qual cosa s'adjunta la memòria justificativa, així com l'acord del Consell Social de la Universitat que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat Politècnica de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat Politècnica de València.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària; en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 9 de novembre de 1999,
  
DECRETE
  
Article 1
  
Autoritzar la Universitat Politècnica de València per a la implantació dels ensenyaments conduents a l'obtenció dels títols oficials següents:
  
- Enginyer tècnic agrícola en Mecanització i Construccions Rurals, que organitzarà l'Escola Universitària d'Enginyeria Tècnica Agrícola de València.
  
- Enginyer de Monts, que organitzarà l'Escola Tècnica Superior d'Enginyers Agrònoms de València.
  
- Enginyer de Materials (2n. cicle), que organitzarà l'Escola Tècnica Superior d'Enginyers Industrials de València.
  
Article 2
  
La posada en funcionament dels ensenyaments serà autoritzada pel conseller de Cultura, Educació i Ciència, amb l'homologació prèvia pel Consell d'Universitats del pla d'estudis corresponent.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa est decret.
  
Segona
  
Est decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI